open-index/open-wikipedia-markdown huggingface dataset:
Turtles-mutanttikilpikonnat (7. tuotantokausi)

Teini-ikäisten mutanttininjakilpikonnien 7.kauden jaksokuvaukset. Seitsemänteen kauteen luetaan myös kulttuurihistorian opetusta painottava Turtlesit Euroopassa -lomakausi, jonka jaksot tehtiin 4. tuotantokautta varten, mutta esitettiin 6. kauden jälkeen USA Cartoon Express -ohjelmistossa. Aikaisempiin kausiin verrattuna varsinais kauden jaksojen tarinankerronta keskittyi aiempaa enemmän toimintaan ja seikkailuun, siirtyen pois aikaisempien jaksojen kevyemmästä ja koomisempi sävystä. Jaksot ovat merkittävä hieman synkkemän esittelyssä, vaikka se säilyttää edelleen sarjan huumorin ja viehätyksen. Monissa jaksoissa kehitettiin edelleen pääjuonta, jossa Turtlesit taistelevat Silppuria ja Technodromea vastaan, ja sarjan alkuperäinen tarina sai päätöksen.

## Jaksoluettelo

### Turtlesit Euroopassa -lomakausijaksot
#### Tower of Power

#### Rust Never Sleeps

#### A Real Snow Job

#### Venice on the Half-Shell

#### Artless

#### Ring of Fire

#### The Irish Jig Is Up

#### Shredder's New Sword

#### The Lost Queen of Atlantis

#### Turtles on the Orient Express

#### April Gets in Dutch

#### Northern Lights Out

#### Elementary, My Dear Turtle

### Varsinaisen kauden jaksot
#### Night of the Dark Turtle

#### The Starchild

#### The Legend of Koji

#### Convicts from Dimension X

#### White Belt, Black Heart

#### Night of the Rogues

#### Attack of the Neutrinos

#### Escape from the Planet of the Turtleoids

#### Revenge of the Fly

#### Atlantis Awakes

#### Dirk Savage: Mutant Hunter!

#### Invasion of the Krangazoids

#### Combat Land

#### Shredder Triumphant!

## Lähteet
* 
* 
* 
* 
* Turtles -mutanttikilpikonnat IMDB:ssä, viitattu 19.1.2016
* Turtles -mutanttikilpikonnat TV.com:ssa , viitattu 19.1.2016
### Viitteet

## Aiheesta muualla
*Sarjan arvostelu Cinemassacre.com:issa (osa 1) 
*Sarjan arvostelu Cinemassacre.com:issa (osa 2) 
*Sarjan arvostelu Cinemassacre.com:issa (osa 3)
Wuhai

**Wuhai** (, ) on prefektuuritason kaupunki Kiinan Sisä-Mongolian autonomisen alueen länsiosassa. Kaupungin keskusta sijaitsee linnuntietä noin 440 kilometriä  autonomisen alueen pääkaupunki Hohhotista länsilounaaseen. Kaupungin pinta-ala on 1&nbsp;754 neliökilometriä ja väkiluku 532&nbsp;902 (2010).

Kaupunki rajoittuu pohjoisessa, idässä ja etelässä Ordosin, ja lounaassa Shizuishanin prefektuuritason kaupunkeihin. Lännessä naapurina on Alxan liitto.

## Hallinnollinen jako

Piirikuntatasolla prefektuuri jaetaan kolmeen kaupunkipiiriin (numerointi kuten oheisessa kuvassa):

;Kaupunkipiirit (3)
* 1. Haibowan (, )
* 2. Hainan (, )
* 3. Wuda (, )

## Galleria

Wuhai Panorama2.jpg|Panoraamaa Wuhaista.
乌海东山鸟瞰.JPG|Kaupunkimaisemaa.
乌海火车站.JPG|Wuhain rautatieasema.
乌海甘德尔山.JPG|Vuoristo Wuhaissa.


## Lähteet

## Aiheesta muualla
Lindblomin talo

**Lindblomin talo** oli uusrenessanssityylinen kerrostalo, joka valmistui Turun kauppatorin laidalle vuonna 1891. Sen suunnitteli Karl Viktor Reinius tukholmalaisten esikuvien pohjalta, ja se edusti Suomessa aikansa kertaustyylien huippua. Rakennus purettiin vuonna 1956 Wiklundin tavaratalon tieltä.

Rakennus rakennettiin kauppaneuvos Gustaf Adolf Lindblomin pojille, jotka olivat konsuli Gösta Lindblom ja kauppias Karl Arthur Lindblom. Rakennuksen julkisivun koristeluihin kuului patsaita, korinttilaisia kaksoispylväitä ja torneja. Portaikossa oli I. Ehrlingin, Samuel Koskisen ja G. Ekstamin koristemaalauksia. 

Alvar Aallon vuonna 1931 laatimissa piirustuksissa uutta Wiklundin tavarataloa varten Lindblomin talo oli vielä säästetty, mutta lama esti suunnitelman toteuttamisen. Talo rapistui pahasti toisen maailmansodan aikana, ja 1948 uutisoitiin, että taloa koristaneet veistokset poistetaan. Niistä oli jo putoillut osia kadulle. Talo siirtyi Wiklundin omistukseen. Kaupunki vaati savipohjaan vajonnutta taloa joko uudelleen paalutettavaksi tai purettavaksi. Purkutyöt aloitettiin tammikuussa 1956, ilman lehdissä näkyvää vastustusta. Arkkitehdit ilmaisivat talon olevan arkkitehtuuriltaan arvoton ja pilaavan torimiljöön. Vuonna 1957 paikalle valmistui Ole & Bertel Gripenbergin suunnittelema Wiklundin tavaratalo.

## Kuvagalleria

Lindblomin talo 1958.jpg|Lindblomin talo, jonka julkisivusta pylväiden päältä on poistettu veistokset
Staircase of the Lindblom's house.jpg|Talon koristeltu portaikko
Lindblom's house in early 1900s.jpg|Lindblomin talo julkisivuveistoksineen 1900-luvun alussa. Kulmassa Wiklundin kauppa
Turku Market Square Wiklund 1959.jpg|Uusi Wiklundin tavaratalo vuonna 1959, kulman liiketaloa ei ole vielä purettu. Kuvassa oikealla näkyy myös Hamburger Börs.


## Lähteet
*
### Viitteet

 

## Aiheesta muualla
Raphael Herburger

**Raphael Herburger** (s. 2. tammikuuta 1989 Dornbirn, Itävalta) on itävaltalainen jääkiekkoilija. Hän on pelipaikaltaan keskushyökkääjä.

## Ura
### Seuraura
Herburger on EC Dornbirnin kasvatti. Hän debytoi seuran miesten joukkueessa 16-vuotiaana Itävallan toiseksi korkeimmalla sarjatasolla Nationalligassa kaudella 2005–2006. Kaudella 2007–2008 Herburger jakoi 16 osumallaan liigan maalipörssin kymmenennen sijan neljän muun pelaajan kanssa. Hän voitti kauden päätteeksi Nationalligan mestaruuden.

Kaudeksi 2008–2009 Herbuerger siirtyi Itävallan pääsarja Erste Bank Eishockey Ligassa pelaavaan Klagenfurter AC:hen, jossa tulokaskausi toi 44 runkosarjaottelussa tehot 9+6=15 ja 17 playoff-ottelussa tehot 2+4=6. Hän voitti kauden päätteeksi Itävallan-mestaruuden. Kaudella 2011–2012 Herburger oli pudotuspeleissä Klagenfurtin paras pistemies ja syöttäjä tehoilla 3+9=12. Kaudella 2012–2013 hän pelasi loukkaantumisten takia vain kymmenen runkosarjaottelua, mutta palasi runkosarjan lopulla kaukaloihin ja voitti kauden päätteeksi Itävallan-mestaruuden.

Herburger siirtyi kaudeksi 2013–2014 kaksivuotisella sopimuksella Sveitsin National League A:n EHC Bieliin. Hänellä on käytössään ns. Sveitsin pelaajalisenssi, joten Herburger ei vie paikkaa joukkueen ulkomaalaiskiintiöstä. Hän jakoi kevään 2014 karsintasarjassa Bielin sisäisen maalipörssin voiton viidellä osumallaan Eric Beaudoinin ja Ramón Untersanderin kanssa. Kaudella 2014–2015 Herburger voitti pudotuspeleissä joukkueen sisäisen tehotilaston lukemalla +4. Helmikuussa 2015 hän teki vuoden mittaisen jatkosopimuksen Bielin kanssa.

Kaudeksi 2016–2017 Herburger palasi kotimaahansa ja siirtyi kaksivuotisella sopimuksella EC Salzburgin riveihin.

### Maajoukkueura
Herburger edusti Itävaltaa Sotšin olympiakisoissa 2014 sekä MM-kilpailuissa vuosina 2013 ja 2015, joista vuoden 2013 turnauksessa hän jakoi joukkueensa sisäisen tehotilaston voiton Sven Klimbacherin kanssa lukemalla +1. Herburger pelasi myös IA-divisioonan MM-kilpailuissa vuosina 2012 ja 2016, joista ensimmäinen turnaus päättyi hopeaan. Hän jakoi Itävallan sisäisen syöttöpörssin voiton neljällä syöttöpisteellään Michael Grabnerin kanssa. Yhteensä Herburger on pelannut 61 A-maaottelua tehopistein 10+16=26. Hän teki A-maajoukkuedebyyttinsä 6. marraskuuta 2008 Norjan Oslossa Ranskaa vastaan.

Herburger pelasi myös alle 20-vuotiaiden I-divisioonan MM-kilpailuissa vuosina 2008 (A-lohkon hopeaa) ja 2009 (B-lohkon kultaa). Hän jakoi ensimmäisessä turnauksessa Itävallan sisäisen tehotilaston voiton Patrick Maierin ja Andreas Reisingerin kanssa lukemalla +7. Jälkimmäisessä turnauksessa Herburger jakoi kuudella syöttöpisteellään turnauksen syöttöpörssin voiton joukkuetovereidensa Michael Schiechlin ja Stefan Ulmerin kanssa.

Herburger pelasi myös alle 18-vuotiaiden I-divisioonan MM-kilpailuissa vuosina 2006 ja 2007.

## Muuta
Herburgerin isoveli Matthias on pelannut jääkiekkoa puolustajana Itävallan alemmissa sarjoissa.

## Tilastot

## Lähteet

*
*

### Viitteet
Idänruusu

**Idänruusu** eli **idänmetsäruusu** (*Rosa amblyotis*) on Itä-Aasiassa kasvava ruusulaji.

## Ulkonäkö
Idänmetsäruusu muistuttaa paljon Euraasian läntisellä puolella kasvavaa metsäruusua (*Rosa majalis*). Se on matalahko, juurivesallinen, piikikäs pensas. Sen varren piikit ovat metsäruusuun verrattuna hennohkoja, suoria ja hieman yläviistoja. Metsäruusun piikit ovat vahvoja ja käyriä. Lehden lehdykät ovat vihreitä ja vähemmän karvaisia, kun metsäruusulla lehdykät ovat harmahtavan vihreitä, päältä harvakarvaisia ja alta tiheäkarvaisia. Idänmetsäruusun kukka on yksinkertainen, viisi senttimetriä leveä, ruusunpunainen. Kiulukat ovat kuten metsäruusulla.

## Levinneisyys
Idänmetsäruusua esiintyy luonnonvaraisesti Venäjän Kaukoidässä ja Kiinassa. Levinneisyysalueeseen kuuluvat Kamtšatkan niemimaa, Sahalin, Amur ja Luoteis-Kiinaa.

Idänmetsäruusua käytetään koristekasvina. Suomessa se on harvoin viljelty.

## Lähteet

## Aiheesta muualla
* Suomen Lajitietokeskus: Idänruusu – ''Rosa amblyotis''
* Finto: Kassu – Kasvien suomenkieliset nimet: Idänmetsäruusu (''Rosa amblyotis'')
Alf Lindberg

**Alf Gustaf Natanael Lindberg** (26. helmikuuta 1905 Göteborg – 6. maaliskuuta 1990) oli ruotsalainen taidemaalari, jonka taiteessa yhdistyivät Göteborgin koulukunnan koloristinen perinne sekä rakenteellinen kuva-ajattelu. Osassa hänen tuotannostaan tämä aiheutti abstraktin maalaustavan. Hän maalasi ekspressionistisesti myös henkilökuvia ja rannikkomaisemia. Näiden ilmauksellinen voima teki Lindbergistä yhden ikäpolvensa huomattavimmista ekspressionisteista Ruotsissa.

## Lähteet

## Aiheesta muualla

*
Helmipihlaja

**Helmipihlaja** (*Sorbus koehneana*) on Kiinassa alkuperäisenä esiintyvä pihlajalaji.

## Ulkonäkö
Helmipihlaja kasvaa pensaaksi tai pikkupuuksi, korkeudeltaan kolmesta kuuteen metriä. Suomessa se on viljeltynä jäänyt vain 2–3-metriseksi. Lajilla lehdet ovat parilehdykkäiset samaan tapaan kuin kotipihlajalla. Lehdyköitä on 19–29 kappaletta, eli 9–14 paria ja kärkilehdykkä. Lehdykät ovat 1,5–3,5 senttimetrin pituiset, pitkulaiset, toissahalaitaiset paitsi tyviosastaan, nuorina harvakarvaiset ja myöhemmin kaljut. Helmipihlajan kukinto on neljästä kahdeksaan senttimetriä leveä huiskilo. Marjat ovat pihlajille epätyypillisesti valkoiset, halkaisijaltaan kuudesta seitsemään millimetriä.

## Levinneisyys
Helmipihlaja esiintyy luonnonvaraisena Keski-Kiinassa. Se kasvaa vuoristoissa yli kahden kilometrin korkeudessa Gansun, Henanin, Hubein, Qinghain, Shaanxin, Shanxin, Sichuanin ja Yunnanin provinsseissa. Se kasvaa kuivanpuoleisissa tammivaltaisissa metsissä.

Laji voi olla viljelykarkulainen alkuperäisen levinneisyytensä ulkopuolella.

## Käyttö
Helmipihlajaa kasvatetaan myös koristepuuna. Laji menestyy Suomessa viljeltynä I–II-vyöhykkeillä, mutta joidenkin taimitarhojen ilmoittaman tiedon mukaan jopa V-vyöhykkeellä.

## Lähteet
Per Lindberg

**Per August Lindberg** (1890–1944) oli ruotsalainen teatteriohjaaja, aikansa johtavia ruotsalaisia teatterimiehiä. Hän toimi ohjaajana Tukholmassa ja Göteborgissa. Hän nousi merkittäväksi vahvalla ohjaustaiteellaan. Vuosina 1918–1923 hän oli Göteborgin Lorensbergsteaternin johtaja. Lindbergin työlle oli tyypillistä tarkan tekstianalyysin yhdistäminen henkilöohjaukseen ja näyttämömielikuvitukseen. Lindberg pyrki kompromisseja kaihtaen uudistamaan maansa teatteria ja välitti eurooppalaisia uudisvirtauksia. Hän kirjoitti teokset *Regiproblem* (1927) ja *Kring ridån* (1932). Hänen isänsä oli August Lindberg.

## Lähteet
Airiston punk-levyt

**Airiston punk-levyt** on suomalainen itsenäinen levy-yhtiö, joka perustettiin vuonna 2007 Turussa. Yritys on keskittynyt julkaisemaan punkalbumeita. Sen toimintaperiaatteisiin ei kuulu pitkien sopimusten laatiminen, vaan albumeiden julkaisuista sovitaan levykohtaisesti.

## Yhtyeitä
* The Heartburns
* Häiriköt
* Kakka-hätä 77
* Katujen Äänet
* Maakuntaradio
* Nazi Death Camp
* Pertti Kurikan Nimipäivät
* Pää Kii

## Lähteet

## Aiheesta muualla
* Kotisivu 
* Facebook
* ''Airiston punk-levyt'' discogs.com -sivustolla
Siperianomenapuu

**Siperianomenapuu** (*Malus prunifolia*) on ruusukasvien heimoon ja omenapuiden sukuun kuuluva kasvilaji, jota käytetään koristekasvina.

## Ulkonäkö ja koko
Siperianomenapuu kasvaa viidestä kymmeneen metriä korkeaksi puuksi. Lehtien ruoti on 1,5–5 ja lapa 5–10 senttimetriä pitkä. Lehtilapa on puikea–leveänsoikea, suippokärkinen, sahalaitainen ja alta karvainen. Siperianomenapuun kukinto on sarja, joka sisältää kuudesta kymmeneen pitkäperäistä kukkaa. Kukan teriö on valkoinen, kolmesta neljään senttimetriä leveä. Hedelmä, omena on halkaisijaltaan 2,5 senttimetriä. Se on pallomainen tai soikeahko, väriltään punaisesta kellertävään. Laji on monimuotoinen.

Siperianomenapuu risteytyy marjaomenapuun (*Malus baccata*) kanssa. Risteymälaji on venäjänomenapuu (*Malus* × *robusta*). Siperianomenapuun ja ruusuomenapuun (*Malus floribunda*) välinen risteymä on nimeltään *Malus* × *scheideckeri*.

## Levinneisyys
Siperianomenapuun alkuperäalue on tuntematon (ehkä Kiina).

## Lähteet

## Aiheesta muualla
* Suomen Lajitietokeskus: Siperianomenapuu (''Malus prunifolia'')
Jurgen von Konow

**Carl Jurgen von Konow** (1915 Östersund – 1959 Växjö) oli ruotsalainen taidemaalari, kuvataiteilija ja graafikko. Von Konow opiskeli Tukholman taideteollisessa korkeakoulussa vuosina 1930&ndash;1934. Pariisissa hän opiskeli vuosina 1938&ndash;1939 Maison Watteaun skandinaavisessa akatemiassa. Grafiikkaa von Konow opiskeli Tukholman taidekorkeakoulussa vuonna 1946. Myöhemmin hän toimi taidekorkeakoulun grafiikan opettajana. Von Konow oli naimisissa Anna-Lisa Enbarkin kanssa. Von Konow kuoli auto-onnettomuudessa 44-vuotiaana.

## Taide ja kirjallisuus
Von Konowin taulujen aiheita olivat usein maisemat ja katunäkymät sekä talvinen Tukholma. Von Konowin taidetta on julkisesti nähtävillä Tukholman kaupunginmuseossa, Ruotsin kansallismuseossa ja modernin taiteen museossa sekä Göteborgin, Oslon ja Helsingin taidemuseoissa. Von Konow kuului taiteilijaryhmään 'De unga'.

Vuonna 1958 von Konow julkaisi kirjan 'Om grafik: Historia och Teknik'.

## Lähteet
* Konstnärslexikonett Amanda, Carl JURGEN von KONOW 
* Bra Böckers lexikon, 1976
* http://www.saundersfineart.co.uk/artist/42/juumlrgen-von-konow?r=item/1592/lowering-the-nets
* http://museum.helsingborg.se/web/object/150624
* http://sok.riksarkivet.se/sbl/Presentation.aspx?id=11724
## Aiheesta muualla
* Kansallisgalleria: Konow, Carl Jurgen von
John Sloman

**John Anthony David Sloman** (s. 26. huhtikuuta 1957) on brittiläinen muusikko, joka tunnetaan walesilaisen hard rock -yhtyeen Lone Starin sekä brittiläisen hard rock -yhtyeen Uriah Heepin solistina. Hän toimi Lone Starin solistina vuosina 1977–1978 ja Uriah Heepin solistina vuosina 1979–1981. Sloman on ollut myös soolouralla sekä lyhyen aikaa solistina Gary Mooren yhtyeessä.

## Osittainen diskografia
### Lone Star
* *Firing on All Six* (1977)
### Uriah Heep
* *[[Conquest (albumi)|Conquest]]* (1980)
### Gary Moore
* *[[Rockin’ Every Night – Live in Japan]]* (1983)

## Lähteet
Ussurinpäärynäpuu

**Ussurinpäärynä** (*Pyrus ussuriensis*) on Itä-Aasiassa luontaisesti esiintyvä päärynäpuulaji.

## Ulkonäkö
Ussurinpäärynä muistuttaa suuresti satopäärynäpuuta (*Pyrus communis*). Oksien nuori haararanka on aina karvaton, samoin lehtilapa. Tarhapäärynällä ne voivat olla karvaisia. Ussurinpäärynän lehtilapa on ehyt ja laidasta sahahampainen. Hampaat ovat otakärkisiä. Kukinto on kuudesta yhdeksään kukkaa sisältävä huiskilo. Hedelmä, päärynä on pallomainen eikä tyypillisen päärynänmuotoinen.

## Levinneisyys
Ussurinpäärynää esiintyy alkuperäisenä Venäjän Kaukoidässä, Koreassa, Koillis-Kiinassa ja osassa Keski-Japania.

## Käyttö
Ussurinpäärynää viljellään koristepuuna ja tarhapäärynän perusrunkona. Lajia pidetään talvenkestävimpänä päärynänä Suomessa. Lajike Olga on ussurinpäärynän ja vuosisatoja vanhan suomalaisen lajikkeen Yleisen Suomalaisen Päärynän välinen risteymä.

## Lähteet

## Aiheesta muualla
* Suomen Lajitietokeskus: Ussurinpäärynäpuu – ''Pyrus ussuriensis''
Michel Berger

**Michel Berger** (syntyjään Michel-Jean Hamburger, 28. marraskuuta 1947 Neuilly-sur-Seine, Ranska – 2. elokuuta 1992 Ramatuelle) oli ranskalainen laulaja ja lauluntekijä.

Berger sai levytyssopimuksen 15-vuotiaana ja julkaisi useita albumeja. Oman musiikin lisäksi hän teki musiikkia muun muassa artisteille Patricia, Véronique Sanson, Johnny Hallyday ja Françoise Hardy, sekä France Gallille, jonka kanssa hän meni naimisiin vuoden 1976 kesäkuussa. He saivat kaksi lasta. Berger kuoli sydänkohtaukseen 44-vuotiaana 2. elokuuta 1992.

## Lähteet
*Michel Berger - Biography  Elokuu 2002. RFI Musique. Luettu 19.1.2016

## Aiheesta muualla
*LesCharts.com - Diskografia
Joachim Lelewel

**Joachim Lelewel** (1786–1861) oli puolalainen historioitsija, joka merkittävästi vaikutti maansa historian tutkimukseen, tosin hänen teoksissaan näkyy hänen intohimoinen luontonsa. Lelewel oli professori Varsovassa vuosina 1818–1821 ja sittemmin Vilnassa vuoteen 1824, jolloin hänet erotettiin. Hän kuului Puolan marraskuun kansannousun aikana väliaikaiseen hallitukseen. Lelewel oli yksi ulkomaille paenneista puolalaispatriooteista, jotka tekivät Puolan kysymystä tunnetuksi koko Länsi-Euroopassa. Vuonna 1831 Lelewel asettui Pariisiin ja vuodesta 1833 Brysseliin.

## Lähteet
Tutka-ryhmä

**Tutka-ryhmä** oli vuonna 1971 kuopiolaisten ja varkautelaisten perustama kuvataiteilijaryhmä. Tutka-ryhmä pyrki lähentämään itäsuomalaisia taiteilijoita ja järjestämään yhteisesiintymisiä. Itäsuomalaisilla taiteilijoilla oli vaikeuksia ammattinsa harjoittamisessa kaukana pääkaupunkiseudulta ja ryhmä pyrki saamaan jalansijaa valtakunnallisessa taide-elämässä. Tutka-ryhmä järjesti näyttelyitä vuodesta 1971 aina 1990-luvulle saakka. Tutka-ryhmän perustajia oli muun muassa Väinö Rouvinen. 

## Lähteet

## Aiheesta muualla
*Kirjav@ - Kansallisgallerian kirjaston kokoelmatietokanta, Tutka-ryhmä
* Taide-lehti 01/1974, Tutka-ryhmän taidetta Helsingissä
Karjalantuhkapensas

**Karjalantuhkapensas** (*Cotoneaster antoninae*) on ruusukasveihin kuuluva matala pensaslaji. Sitä käytetään koristekasvina.

## Levinneisyys
Karjalantuhkapensasta esiintyy Pohjois-Venäjällä Karjalan tasavallasta ja Kuolan niemimaalta Uralin vuoristoon. Levinneisyysalue Karjalasta Uralille on yhtenäinen. Osaksi samalla alueella esiintyy myös lähilaji kuolantuhkapensas (*Cotoneaster cinnabarinus*).

Karjalantuhkapensas on harvinainen kasvi Laatokan Karjalassa, missä lähes kaikki alueen luontaiset tuhkapensaat ovat tätä lajia. Se kasvaa tyypillisesti Laatokan pohjoisrannikon riuttavuorilla, jyrkästi järveen putoavien vuorten rinteiden kalkkikallioilla. Suomalaisten kasvitieteilijöiden tutkiessa aktiivisesti Laatokan Karjalan aluetta 1800-luvun lopusta 1940-luvulle asti sitä löytyi Lahdenpohjan, Sortavalan, Pitkärannan ja Kurkijoen alueilta. Vielä 1990-luvulla karjalantuhkapensas löydettiin joiltain vanhoilta paikoilta kuten Sortavalan Rauskunvuorelta ja Haukkariutalta.

## Lähteet

## Aiheesta muualla
* Suomen Lajitietokeskus: Karjalantuhkapensas – ''Cotoneaster antoninae''
Siperiankynsimö

**Siperiankynsimö** (*Draba sibirica*) on monivuotinen ristikukkaiskasvi. Sitä viljellään koristekasvina.

## Ulkonäkö
Siperiankynsimö on rönsyllinen ja kasvaa 5–15 senttimetriä korkeaksi. Kasvutapa on rento, varret ovat kohenevan pystyjä. Kukat ovat keltaiset, paitsi terälehtien suonet ovat ruskeat.

## Levinneisyys
Siperiankynsimö on jaettu kahteen alalajiin, joista alalajia *sibirica* esiintyy Kaukasuksella, eteläisessä Siperiassa ja Altailla. Venäjän lisäksi Kazakstanissa, Kirgisiassa, Mongoliassa ja Kiinassa. Toinen alalaji *arctica* on levinneisyydeltään arktinen, sitä kasvaa Siperian pohjoisosassa ja Grönlannissa.

Suomessa siperiankynsimöstä on muutamia yksittäisiä havaintoja puutarhakarkulaisena.

## Lähteet

## Aiheesta muualla
* Kasviatlas 2021: Siperiankynsimön levinneisyys Suomessa.
Otarustoruoho

**Otarustoruoho** (*Polycnemum arvense*) on yksivuotinen revonhäntäkasvi, jota esiintyy Euroopassa.

## Ulkonäkö
Otarustoruoho on rentovartinen matalakasvuinen ruoho, joka muistuttaa piikkirustoruohoa (*Polycnemum majus*). Kasvin varret ovat kyhmyisiä. Otarustoruoholla on kapeat piikkikärkiset lehdet. Kärkipiikit ovat pehmeämmät kuin piikkirustoruoholla. Kukat ovat pienet ja terättömät. Ne sijaitsevat varren ylemmissä lehtihangoissa.

## Levinneisyys
Otarustoruohoa esiintyy luontaisena Pohjois-Eurooppaa lukuun ottamatta suurimmassa osassa Eurooppaa sekä Turkissa ja Kaukasiassa.

Suomessa laji on hyvin harvinainen tulokas, joka on löydetty Helsingistä. 1990- ja 2000-luvuilla sitä kasvoi niukasti Kruununhaassa Pohjoisrannan Halkolaiturilla.

## Lähteet

## Aiheesta muualla
* Kassu – Kasvien suomenkieliset nimet: Otarustoruoho (''Polycnemum arvense'')
* ITIS: ''Polycnemum arvense'' 
* Flora of China: ''Polycnemum arvense''
Yngve Lorents

**Yngve Samuel Lorents** (20. lokakuuta 1887 Västerås – 11. syyskuuta 1978 Leksand) oli ruotsalainen historiantutkija. Hän päätoimitti teoksen *Bonniers Konservationlexikon* vuosina 1920–1929 ja teoksen *[[Nordisk familjebok]]* vuosina 1933–1937 sekä kirjoitti historiallisiin kokoomateoksiin 1900-lukua käsitteleviä osuuksia. Vuonna 1916 hän väitteli filosofian tohtoriksi. Vuonna 1940 Lorentsin aloitteesta perustettiin Utrikespolitiska institutet.

## Lähteet
Kuolantuhkapensas

**Kuolantuhkapensas** (*Cotoneaster cinnabarinus*) on ruusukasveihin kuuluva pensaslaji. Lajia käytetään koristekasvina.

## Levinneisyys
Kuolantuhkapensasta esiintyy Pohjois-Venäjällä. Sillä on laaja levinneisyysalue Venäjän Euroopan puoleisen osan subarktisella vyöhykkeellä Kuolan niemimaalta ja Karjalasta Uralvuoristoon. Se kasvaa melko samalla alueella ja joskus samalla kasvupaikalla lähilajinsa karjalantuhkapensaan (*Cotoneaster antoninae*) kanssa. Kuolantuhkapensas viihtyy kuitenkin kylmemmässä ilmastossa ja kasvaa karjalantuhkapensasta pohjoisempana ja vuoristossa korkeammalla.

Ruotsalainen tuhkapensastutkija Bertil Hylmö erotti 1990-luvulla kuolantuhkapensaasta omaksi lajikseen uralilaisen *[[Cotoneaster uralensis]]*-lajin, jonka taksonomisesta statuksesta on eriäviä näkemyksiä.

## Lähteet

## Aiheesta muualla
* Suomen Lajitietokeskus: Kuolantuhkapensas – ''Cotoneaster cinnabarinus''
Bertil Lindblad

**Bertil Lindblad** (26. marraskuuta 1895 Örebro – 1965) oli ruotsalainen tähtitieteilijä. Vuonna 1925 Lindblad julkaisi teorian, joka koskee Linnunradan pyörimisliikettä ja selittää havaitut tähtien liikkeet. Hän johti Tukholman observatoriota vuodesta 1927 vuoteen 1965. Lindblad tutki mm. tähtien liikkeiden lainmukaisuutta sekä linnunrataulottuvuuden ulottuvuutta ja rakennetta.

Pikkuplaneetta 1448 Lindbladia on nimetty Bertil Lindbladin mukaan. Kohteen löysi suomalainen tähtitieteilijä Yrjö Väisälä vuonna 1938.

## Lähteet
Vaaleahammashaukka

**Vaaleahammashaukka** (*Harpagus diodon*) on haukkojen heimoon kuuluva päiväpetolintu. Sen esiintymisaluetta ovat Argentiina, Bolivia, Brasilia, Ecuador, Ranskan Guyana, Guayana, Paraguay ja Suriname.

Sen esiintymisalue on hyvin laaja ja sen kannan suuruus on arvioitu pieneksi tai kohtalaisen suureksi, mutta sitä pidetään kuitenkin elinvoimaisena vaikkakin kanta on pienenemässä.

Sen elinpiiriä ovat subtrooppiset ja trooppiset metsät 

## Lähteet
Pertti Kataja

**Pertti Aulis Ilmari Kataja** (s. 11. tammikuuta 1942 Tammela) on Valkeakosken entinen kaupunginjohtaja. Hän on merkonomi, oikeustieteiden kandidaatti ja varatuomari. Kataja oli Vaasan liikevaihtoveroston jaostopäällikkö vuonna 1969, Valkeakosken kaupunginsihteeri vuosina 1969–1976 ja Valkeakosken kaupunginjohtaja vuodesta 1976 vuoteen 2005, jolloin jäi eläkkeelle. Hän oli Pielaveden tuomiokunnan notaari vuosina 1968–1969 ja Vaasan kulttuurilautakunnan sihteeri vuonna 1969, ja vuonna 1969 hänestä tuli Valkeakosken oikeus- ja järjestyslaitoksen pormestari. Hänen puolueensa on SDP.

## Lähteet
Henrik Törnqvist

**Henrik Törnqvist** (s. 25. elokuuta 1996 Motala) on ruotsalainen jääkiekkoilija.  Törnqvist on pelipaikaltaan oikea laitahyökkääjä. Hän teki liigadebyyttinsä Linköpingin paidassa syyskuussa 2014.

## Lähteet
HMS Royal Oak (1769)

**HMS Royal Oak** oli Britannian Kuninkaallisen laivaston vuonna 1769 vesillelaskettu Royal Oak -luokan 74-tykkinen kolmannen luokan linjalaiva.

## Valmistus

Alus tilattiin 16. marraskuuta 1765 Plymouthin telakalta, missä köli laskettiin toukokuussa 1766. Alus laskettiin vesille 13. marraskuuta 1769 ja valmistui 13. huhtikuuta 1771. Valmistuskustannukset olivat 29&nbsp;914 puntaa 16 shillinkiä ja 10 dimeä, mihin tuli lisäksi varustamiskustannukset 9&nbsp;391 puntaa 14 shillinkiä ja 4 dimeä.

## Palvelus
Alus otettiin palvelukseen marraskuussa 1770 päällikkönään Molyneaux Shuldham Falklandin saarten matkalle, minkä jälkeen  alus oli Portsmouthissa vartiolaivana.

Alus osallistui 5. syyskuuta 1781 Chesapeaken taisteluun. Se muutettiin vankilaivaksi 1796. Alus nimettiin 25. lokakuuta 1805 *HMS Assistanceksi*. Se siirrettiin 1814 reserviin ja aluksen romuttaminen saatiin päätökseen 2. marraskuuta 1815 Portmouthissa.
 
## Lähteet
*
*

### Viitteet
HMS Conqueror (1773)

**HMS Conqueror** oli Britannian kuninkaallisen laivaston vuonna 1773 vesillelaskettu Royal Oak -luokan 74-tykkinen kolmannen luokan linjalaiva.

## Valmistus

Alus tilattiin 12. lokakuuta 1768 Plymouthin telakalta, missä köli laskettiin lokakuussa 1769. Alus laskettiin vesille 10. lokakuuta 1773 ja valmistui 12. heinäkuuta 1777. Valmistus kustannukset olivat 33&nbsp;893 puntaa 4 shillinkiä, mihin tulee lisäksi varustamiskustannuksia 1&nbsp;455 puntaa 2 shillinkiä ja 2 dimeä. Alusta jouduttiin huoltamaan jo ennen palvelukseen ottoa 8&nbsp;618 punnalla 1 shillingillä ja 2 dimellä joulukuussa 1777.

## Palvelus
Alus otettiin palvelukseen maaliskuussa 1777 päällikkönään Thomas Graves. Alus lähti merelle 9. kesäkuuta 1778 Pohjois-Amerikkaan osana Byronin laivuetta. Osasto liittyi Howen laivastoon 11. syyskuuta. Alus lähti osaston mukana Länsi-Intiaan 13. joulukuuta. Alus osallistui 1782 Saintesin taisteluun. Se romutettiin 1794.

## Lähteet
*
*

### Viitteet
HMS Bedford (1775)

**HMS Bedford** oli Britannian kuninkaallisen laivaston vuonna 1775 vesillelaskettu Royal Oak -luokan 74-tykkinen kolmannen luokan linjalaiva.

## Valmistus

Alus tilattiin 12. lokakuuta 1768 Woolwichin telakalta. Sen köli laskettiin lokakuussa 1769 ja alus laskettiin vesille 27. lokakuuta 1775.

## Palvelus
Yhdysvaltain vapaussodassa aluksen päällikkönä oli Sir Edmund Affleck, jonka alaisuudessa se osallistui 1782 St. Kittsin ja Saintesin taisteluihin. Alus siirrettiin reserviin 1783.

Aluksen päällikkönä oli 1787-1791 Robert Mann, joka otti päällikkyyden jälleen tammikuussa 1793. Mannin alaisuudessa alus osallistui Genovaan tehtyyn iskuun.

Alus poistettiin palveluksesta 1815 ja se romutettiin lokakuussa 1817 Portsmouthissa.

## Lähteet
*
*

### Viitteet
African Nations Championship

**African Nations Championship** on joka toinen vuosi järjestettävä jalkapalloturnaus, johon osallistuu Afrikan valtioita. Se on CAFin alainen turnaus. Se poikkeaa Afrikan-mestaruuskilpailuista siten, että siihen saa osallistua vain kansallisissa sarjoissa pelaavat jalkapalloilijat. Ensimmäinen turnaus järjestettiin vuonna 2009 Norsunluurannikossa.

## Turnaukset

## Lähteet
HMS Hector (1774)

**HMS Hector** oli Britannian kuninkaallisen laivaston vuonna 1774 vesillelaskettu Royal Oak -luokan 74-tykkinen kolmannen luokan linjalaiva.

## Valmistus

Alus tilattiin 14. tammikuuta 1771 Henry Adamsilta ja John Barnardilta Deptfordista, missä köli laskettiin huhtikuussa. Alus laskettiin vesille 27. toukokuuta 1774 ja valmistui 24. kesäkuuta Deptfordin laivastontelakalla.

## Palvelus
*Hector*, *[[HMS Kent (1798)|HMS Kent]]* ja *[[HMS Cruelle (1800)|HMS Cruelle]]* ajoivat 9. toukokuuta 1801 tuloksetta takaa Ranskan laivaston korvettia *[[Heliopolis (korvetti)|Heliopolista]]*, joka pakeni Aleksandrian satamaan.

Alus otettiin palvelukseen heinäkuussa 1806 vankilalaivana Plymouthiin, missä se romutettiin helmikuussa 1816.

## Lähteet
*
*

### Viitteet
HMS Sultan (1775)

**HMS Sultan** oli Britannian kuninkaallisen laivaston vuonna 1775 vesillelaskettu Royal Oak -luokan 74-tykkinen kolmannen luokan linjalaiva.

## Valmistus

Alus tilattiin 14. tammikuuta 1771 Harwichista Barnardilta, missä köli laskettiin maaliskuussa. Alus laskettiin vesille 23. joulukuuta 1775 ja valmistui 23. helmikuuta 1776 - 3. marraskuuta 1777 Chathamissa.

## Palvelus
Alus nimettiin 25. lokakuuta 1805 *HMS Suffolkiksi*. Alus muutettiin 1797 vankilaivaksi ja se romutettiin tammikuussa 1816.
 
## Lähteet
*
*

### Viitteet
Ray Fisher

**Ray Fisher** (s. 1988) on yhdysvaltalainen näyttelijä, joka valittiin vuonna 2014 näyttelemään Kyborgia DC Extended Universen elokuvissa. Ensimmäisen kerran hän näyttäytyi tässä roolissa vuoden 2016 elokuvassa *[[Batman v Superman: Dawn of Justice]]*. Fisher on esiintynyt myös teatterissa sekä lyhytelokuvassa *The Good, the Bad and the Confused*.

## Filmografia

## Lähteet

## Aiheesta muualla

*
Viveca Lindfors (taitoluistelija)

**Viveca Lindfors** (s. 30. tammikuuta 1999 Helsinki) on suomalainen uransa lopettanut taitoluistelija. Hän edusti Espoon Jäätaitureita ja häntä valmensi viimeksi Virpi Horttana.

Lindfors aloitti luistelun vuonna 2004 Helsingin Taitoluisteluklubissa. Hän kilpaili vuodesta 2006 lähtien ja siirtyi Espoon Jäätaitureihin vuonna 2014.

Vuonna 2014 Lindfors oli junioreiden SM-kisoissa kolmas ja Pohjoismaiden mestaruuskisoissa neljäs. Vuonna 2015 hän oli kolmas sekä aikuisten SM-kisoissa että PM-kisoissa. Vuoden 2015 Finlandia Trophy -kilpailussa Lindfors oli paras suomalainen sijoittuen viidenneksi. Vuoden 2016 SM-kisoissa hän oli neljäs. Lindfors teki kuitenkin Tallinn Trophy -kilpailussa kauden parhaat suomalaispisteet, mikä oikeutti hänet kisapaikkaan Bratislavan EM-kilpailuissa tammikuussa 2016. Kisat olivat Lindforsin ensimmäiset aikuisten arvokilpailut ja hän sijoittui niissä kahdeksanneksi. Huhtikuussa 2016 Lindfors oli ensimmäisissä aikuisten MM-kisoissaan Bostonissa 20:s. Vuoden 2017 EM-kilpailuissa Lindfors sijoittui 23:nneksi. Hänen luisteluaan haittasivat sydänongelmat. Vuoden 2018 EM-kisoissa hän sijoittui 14:nneksi ja MM-kisoissa 16:nneksi. Hän voitti Suomen mestaruuden vuonna 2018 Kouvolassa. Vuoden 2019 Minskin EM-kisoissa hän voitti pronssia ennätyspisteillään 194,40. Lindforsin oli määrä edustaa Suomea 2019 maaliskuussa Japanissa pidetyissä MM-kisoissa, mutta hän joutui jättämään kisat väliin terveydellisten syiden vuoksi.

Heinäkuussa 2020 Lindfors ilmoitti lopettavansa uransa selkävaivojen vuoksi.

Lindfors kirjoitti ylioppilaaksi Pohjois-Haagan yhteiskoulun urheilulukiossa vuonna 2020.

## Lähteet
Ceirano Giovanni Battista & C.

**Ceirano Giovanni Battista & C.** oli veljesten Giovanni Battista Ceiranon ja Matteo Ceiranon vuonna 1898 pohjois-Italian Torinoon perustama yhtiö, josta sai alkunsa teollisuusyhtiö F.I.A.T. SpA.

## Historia
Giovanni Battista Ceirano oli perustanut vuonna 1886 Torinon kaupunkiin polkupyöräliikkeen ja hän ryhtyi myöhemmin itsekin valmistamaan polkupyöriä, englantilaiselta kalskahtavalla nimellä "Welleyes". Tätä polkupyöräliikettä oli rahoittamassa muun muassa liikemies *Emanuele di Bricherasio*, jolla oli myöhemmin merkittävä rooli tulevan teollisuusyhtiö F.I.A.T.:n perustamisessa.

Lokakuussa 1898 Giovanni Battista perusti polkupyöräverstaalla työskennelleen nuoremman veljensä Matteon kanssa *Ceirano Giovanni Battista & C.* -nimisen yhtiön. Alkuvuodesta 1899 heidän yhtiönsä oli tarkoitus aloittaa insinööri Aristide Facciolin suunnitteleman kevyen kaksipaikkaisen auton valmistus. Giovanni Battistan ja Matteon autolle annettiin nimi "Welleyes", heidän valmistamiensa polkupyörien nimen mukaisesti.
 
Welleyes näytti olevan Ceiranoille kaupallinen menestys, mutta he huomasivat hyvin pian, että heidän tuotantotilansa olivat rajalliset auton suuremmissa määrin tapahtuvaan valmistukseen. Vuonna 1899 Giovanni Battista ja Matteo päättävät myydä auton suunnitelmat ja patentit Giovanni Agnellin johtamalle torinolaiselle liikemieskonsortiolle.

## Welleyes
Ensimmäinen Welleyes esiteltiin huhtikuun 30. päivänä vuonna 1899. Auton tekniikan oli suunnitellut eräs tuon aikakauden merkittävistä eurooppalaisista insinööreistä, italialainen Aristide Faccioli. Welleyesin tekniikkana oli Aristiden itsensä suunnittelema 3,5&nbsp;hv:n, 663&nbsp;cm³:n kaksisylinterinen vastaiskumoottori ja kaksinopeuksinen vaihteisto, josta voimansiirto taka-akselille tapahtui nahkahihnan välittämänä. Welleyesista tuli F.I.A.T.:n ensimmäinen automalli FIAT 3 ½ HP.

## Lähteet
African Nations Championship 2016

**African Nations Championship 2016** oli järjestyksessään 4. African Nations Championship -turnaus. Isäntämaana toimi Ruanda. Turnaus alkoi 16. tammikuuta ja loppuottelu pelattiin 7. helmikuuta 2016. Turnaukseen osallistui 16 joukkuetta. Hallitseva mestari oli Libya. Turnauksen voitti Kongon demokraattinen tasavalta, joka voitti loppuottelussa Malin. Mestaruus oli Kongolle toinen.

## Ottelupaikat
Ottelut pelattiin neljällä eri stadionilla. Kaksi näistä olivat pääkaupunki Kigalissa. Muut olivat Butaressa ja Gisenyissa.





## Joukkueet
Turnaukseen osallistuu yhteensä 16 joukkuetta. Isäntämaa Ruanda pääsi turnaukseen ilman karsintoja.

## Lohkoarvonta
Lohkoarvonta suoritettiin 15. marraskuuta 2015 Kigalissa. Arvontakorit jaettiin edellisten turnauksien menestyksen mukaan. Koreja oli yhteensä 4. Jokaisesta korista arvottiin yksi joukkue jokaiseen alkulohkoon. Isäntämaa Ruanda sijoitettiin suoraan lohkoon A ja arvontakoriin 1.

## Ottelut

### Alkulohkot
Joukkueet jaettiin neljään alkulohkoon. Alkulohkojen kaksi parasta etenee puolivälieriin. Sijoitukset määräytyvät alkulohkoissa seuraavassa järjestyksessä, jos kahdella joukkueella sama määrä pisteitä:
# Pisteet keskinäisessä ottelussa
# Maaliero kaikissa otteluissa
# Tehdyt maalit kaikissa otteluissa
# Arpa

Sijoitukset määräytyvät alkulohkoissa seuraavassa järjestyksessä, jos enemmän kuin kahdella joukkueella sama määrä pisteitä:
# Pisteet keskinäisissä otteluissa
# Maaliero keskinäisissä otteluissa
# Tehdyt maalit keskinäisissä otteluissa
# Jos edelleen kaksi joukkuetta samalla pistemäärällä, niin niille sovelletaan edellisiä kohtia.
# Maaliero kaikissa otteluissa
# Tehdyt maalit kaikissa otteluissa
# Arpa

#### Lohko A

#### Lohko B

#### Lohko C

#### Lohko D

### Pudotuspelit

## Lähteet
Rhythm Rider

**Rhythm Rider**  on Plastic Tears yhtyeen 18. tammikuuta 2016 Star Trash Records -levymerkillä julkaistu single.

## Kappaleet
# 
# 
# 

## Kokoonpano
* Miqu December – laulu
* Eco Xtasy – rummut
* Marc Sonic – kitara
* Andy Whitewine – kitara
* Edu Kettunen – bassokitara

## Lähteet
* Record Union

### Viitteet

## Aiheesta muualla
* Bandcamp
Aristide Faccioli

**Aristide Faccioli** (20. marraskuuta 1848 Bologna – 28. tammikuuta 1920 Torino) oli italialainen insinööri, suunnittelija sekä autoilun että ilmailun pioneeri. 

## Historia
Aristide muutti nuorella iällä Torinoon ja hän valmistui insinööriksi Torinon polyteknisestä yliopistosta *(Politecnico di Torino)*.

Vuonna 1883 hän patentoi Italiassa kaksitoimisen kaasumoottorin toimintaperiaatteen. Kaasumoottori oli sen aikainen nimitys polttomoottoreille, joissa polttoaine sekoitettiin ilman kanssa palavaksi seokseksi. Kaksitoiminen kaasumoottori tarkoittaa nykytermeillä kaksitahtista bensiinimoottoria. Faccioli sai vuonna 1891 luvan valmistaa ja koeajaa vaunua johon oli asennettu polttomoottori ja vuonna 1895 hän sai patentin parannellulle nelitahtimoottorilleen.

Vuonna 1898 hän suunnitteli auton, jonka valmistuksen aloitti torinolainen *Ceirano Giovanni Battista & C.* -niminen yhtiö nimellä Welleyes. Faccioli itse nimitettiin kyseisen yhtiön tekniseksi johtajaksi.

Ceirano Giovanni Battista & C:n myytyä vuonna 1899 Welleyesin piirustukset ja patentit tulevalle F.I.A.T. SpA:lle, Faccioli siirtyi kaupan myötä uuden yhtiön tekniseksi johtajaksi. Hänen ensimmäinen työnsä oli jatkokehittää autostaan Fiatin ensimmäinen malli, Fiat 4 HP.

Faccioli suunnitteli Fiatille vielä kolme seuraavaa mallia Fiat 6 HP:n, 8 HP:n ja 10 HP:n, ennen lähtöään yhtiöstä vuonna 1901.

Vuonna 1902 hän perusti Torinoon oman yrityksen nimeltä *Ing. A. Faccioli & C.*, joka valmisti moottoreita sekä autoihin että venekäyttöön. Vuonna 1905 yhtiöllä on torinolaisen ajoneuvovalmistaja Auto-Garage Quagliottin kanssa yhteinen näyttelyosasto Salone dell'automobile di Torino -näyttelyssä ja Faccioli esitteli siellä ensimmäiset omaa nimeään kantavat autonsa. Faccioli valmisti 12-, 16- ja 24-hevosvoimaisia autoja sekä linja-autoja ja teki oman yhtiönsä ohella suunnittelutöitä myös Fiatille vuoteen 1905 saakka. Vuonna 1906 yhtiön nimeksi muutettiin *Società Ing. Aristide Faccioli* joka lakkasi olemasta jo saman vuoden aikana ja sen tilalle perustettiin Società Faccioli Ferro Rampone, joka valmisti jäähdytinkennoja. Tämän yhtiön toiminta lakkasi vuonna 1908.

Vuonna 1908 valmistui *S.P.A. Faccioli*, ensimmäinen italialainen lentokone, jonka valmistuksesta vastasi ajoneuvovalmistaja Società Piemontese Automobili (S.P.A.). Koneen ensilento tapahtui tammikuun 13. päivänä vuonna 1909, jolloin Facciolin kone, hänen poikansa Marion ohjaamana nousi *Aeroporto di Venaria Reale* -lentokentältä 20 metrin korkeuteen. Lentäjän vähäisen kokemuksen takia kone tuhoutui lasketumisen yhteydessä.

Aristide Faccioli kuoli Torinossa vuonna 1920.

## Lähteet
Frank Kaminsky

**Francis Stanley ”Frank” Kaminsky III** (s. 4. huhtikuuta 1993 Winfield, Illinois) on yhdysvaltalainen koripalloilija, pelipaikaltaan iso laitahyökkääjä. Hän edustaa NBA-liigassa pelaavaa Phoenix Sunsia.

Kaminsky pelasi täydet neljä vuotta yliopistokoripalloa Wisconsinin yliopiston joukkueessa. Charlotte Hornets varasi hänet yhdeksäntenä vuoden . Hän pelasi Charlottessa neljän kauden aikana 282 runkosarjaottelua ja seitsemän pudotuspeliä. Kesällä 2019 hän siirtyi Phoenix Sunsiin.

## Lähteet
Gerrit Cole

**Gerrit Alan Cole** (s. 8. syyskuuta 1990 Newport Beach, Kalifornia) on yhdysvaltalainen baseballpelaaja, pelipaikaltaan syöttäjä, joka edustaa Major League Baseball (MLB) -sarjan New York Yankeesia.

Cole valittiin vuoden 2008  New York Yankeesiin 28. varausvuorolla, mutta Cole päätti olla tekemättä sopimusta ja lähti opiskelemaan Kalifornian yliopistoon. Vuonna 2011 Pittsburgh Pirates valitsi hänet ensimmäisellä varausvuorolla, ja hän teki MLB-debyyttinsä vuonna 2013. Vuonna 2015 hänet valittiin ensimmäistä kertaa un. Kaudeksi 2018 Cole siirtyi vaihdossa Houston Astrosiin.

Syyskuussa 2019 Colesta tuli 18. syöttäjä MLB:n historiassa, joka on onnistunut saamaan 300 suorapaloa yhden kauden aikana.

## Lähteet
Fiat 8 HP

**Fiat** **8 HP** on italialaisen ajoneuvovalmistaja Fabbrica Italiana Automobili Torino SpA:n (F.I.A.T.) vuosina 1901–1902 valmistama automalli.

Fiat 8 HP:n rakenne oli niin sanotun *Système Panhard* -konfiguraation mukaisesti järjestetty, eli phaeton-korisen auton moottori oli edessä, sen jatkeena vaihdelaatikko ja veto takapyörille. Järjestyksestä käytetään myös nimitystä klassinen rakenne.

Iskutilavuudeltaan 1,1-litrainen, kaksisylinterinen moottori tuotti tehoa 10 hevosvoimaa (bhp) / 800 r/min. Voima välitettiin taka-akselille kolmeportaisen vaihteiston kautta. Auton tyhjäpaino oli noin 1 000 kiloa ja huippunopeus 45 km/h. Mallia valmistettiin 80 kappaletta. 

## Lähteet

### Viitteet
Jiří Veselý

**Jiří Veselý** (s. 10. heinäkuuta 1993 Příbram) on tšekkiläinen tennispelaaja. Hän on kilpaillut ammattilaisena vuodesta 2009 alkaen. 198 senttimetriä pitkä ja 90 kilogrammaa painava Veselý on vasenkätinen. Hänen valmentajanaan toimi Tomáš Krupa.

Kaksinpelin ATP-rankingissa Veselý on ollut parhaimmillaan 35. huhtikuussa 2015. Grand Slam -turnauksista hän on ollut parhaimmillaan kolmannella kierroksella vuoden 2014 Wimbledonissa ja vuoden 2015 Yhdysvaltain avoimissa. Ensimmäisen ATP-turnausvoittonsa hän saavutti tammikuussa 2015 Aucklandissa.

Nelinpelissä Veselý on ollut parhaimmillaan ATP-rankingin sijalla 94. Grand Slam -turnauksissa hän on päässyt parhaimmillaan toiselle kierrokselle. Ensimmäisen nelinpelin turnausvoittonsa Veselý saavutti lokakuussa 2014 Moskovasta maanmiehensä František Čermákin kanssa.

Vuoden 2010 nuorten kesäolympialaisista Singaporesta Veselý saavutti kultaa nelinpelistä brittiläisen Oliver Goldingin kanssa. Vuoden 2011 nuorten Australian avoimissa Veselý voitti sekä kaksinpelin että nelinpelin. Tammikuussa 2011 hän oli nuorten ATP-rankingin kärjessä.

## Lähteet
Julius Randle

**Julius Deion Randle** (s. 29. marraskuuta 1994 Dallas, Texas) on yhdysvaltalainen koripalloilija, pelipaikaltaan iso laitahyökkääjä. Hän edustaa NBA-liigassa pelaavaa New York Knicksiä.

## NBA-ura

Ennen ammattilaiskentille siirtymistään Randle pelasi yliopistokoripalloa Kentuckyn yliopiston joukkueessa. Los Angeles Lakers varasi hänet seitsemäntenä vuoden .

Randle mursi NBA-debyytissään oikean sääriluunsa vain 14 peliminuutin jälkeen, ja joutui olemaan koko loppukauden sivussa. Toisen NBA-ottelunsa hän pelasi kauden 2015–2016 avauksessa.

Randle siirtyi kesällä 2018 New Orleans Pelicansiin pelattuaan neljä kautta Los Angeles Lakersissa ja kesällä 2019 New York Knicksiin. Vuonna 2024 hänet kaupattiin Minnesota Timberwolvesiin

## Lähteet

## Aiheesta muualla
Pyhän Elianin luostari

**Pyhän Elianin luostari** oli Keski-Syyriassa katolinen luostari lähellä Al-Qaryataynin kaupunkia, Palmyraan johtavan tien varrella, Homsin maakunnassa. Se tuhoutui ensin 21. elokuuta, jolloin Isis hävitti sitä Syyrian sisällissodassa, jossa se teki paljon muutakin tuhoa kulttuurihistoriallisille aarteille.

Isis (Daesh) julkaisi kuvia tuhotyöstä. Pyhän Eliaan luostarissa oli hauta 400-luvulta, ja se oli merkittävä pyhiinvaelluskohde. Osa luostarista, muun muassa sen perustukset, oli 500-luvulta.

Isis valtasi alueen elokuun alkupuolella 2015 ja vangitsi kristittyjä siviilejä. Isis sieppasi luostarin johtajan toukokuussa 2015, mutta hän pääsi pakenemaan oltuaan vankeudessa viisi kuukautta. Hän pakeni, kun Isis uhkari teloittaa hänet.

Tuhotyön varmistivat tapahtuneeksi tammikuussa 2016 julkaistut satelliittikuvat. Rakennuksen pinta-ala oli 2&nbsp;500 neliömetriä.

Luostari oli nimetty homsilaisen kristityn pyhimyksen pyhän Elianin mukaan, joka koki marttyyrikuoleman, koska ei suostunut luopumaan uskotaan.

## Lähteet
Uutassola

**Uutassola** () on kylä Leningradin alueen Jaaman piirin Kattilan kunnassa Venäjällä. Se sijaitsee Länsi-Inkerin ylängöllä 12 kilometriä Kattilan taajamasta itään. Kylässä on 51 asukasta (vuonna 2010).

Kaprion ujestin Kargalin pogostaan kuulunut Uutassolan kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Jo tuolloin siellä oli arkkienkeli Mikaelille omistettu kirkko. Vuonna 1729 rakennettu puukirkko korvattiin vuonna 1807 kivikirkolla, joka uudistettiin vuonna 1859. Uutassolan kirkko oli vailla käyttöä vuodesta 1937. Se suljettiin virallisesti vuonna 1940, mutta avattiin uudelleen saksalaismiehityksen aikana vuonna 1942. Kirkko toimi vuoteen 1965 saakka, minkä jälkeen sitä käytettiin sovhoosin varastona, kulttuuritalona ja elokuvasalina. Nykyään kirkko on pahasti raunioitunut.

Uutassolan ja sen lähikylien asukkaat olivat kansallisuudeltaan venäläisiä. Seurakuntaan kuuluivat Uutassolan lisäksi Närätövä (ven. *Narjadovo*), Perlessilä (*Perelesje*), Unatitsa, Varpola (*Arbolovo*), Velkotta ja Voronkino, joissa vuonna 1883 oli lähes 1&nbsp;300 asukasta. Kylän talonpojat olivat 1860-luvulle saakka runoilija Aleksandr Blokin sukulaisille kuuluneen Velkotan kartanon maaorjia. Myöhemmin he kuuluivat Ratsinan volostin Uutassolan kyläkuntaan. Vuonna 1899 kylässä oli 59 taloutta ja 276 asukasta. Neuvostoaikana Uutassola toimi kyläneuvoston keskuspaikkana, kunnes se 1970-luvulla liitettiin Kattilan kyläneuvostoon.

## Lähteet

## Aiheesta muualla
* Uutassolan kirkko Leningradin alueen kulttuuri -tietosanakirjassa
Fiat 12 HP

**Fiat 12 HP** on italialaisen ajoneuvovalmistaja F.I.A.T. SpA:n vuosina 1901–1902 valmistama automalli.

Auton suunnittelija oli insinööri Giovanni Enrico, Fiatin kolmen ensimmäisen auton suunnittelijan, Aristide Facciolin seuraaja. Kyseinen malli oli ensimmäinen Fiat, ja yksi ensimmäisistä aikakauden autoista, joka oli varustettu nelisylinterisellä rivimoottorilla. Rakenne oli vielä kaksilohkoinen, eli moottorissa oli kaksi kaksisylinteristä moottoria peräkkäin. Mallia valmistettiin 106 kappaletta Fiatin *Corso Dante* -tehtaalla Torinossa. Perusmallin lisäksi valmistettiin kilpaversiota *12 HP Corsa*, jossa käytettiin perusmallin moottoria. Kevyt kilpaversio otti huippunopeutta jopa 78&nbsp;km/h, tällä laitettiin piste Euroopan autokilpailuja siihen asti dominoineen Panhardin menestykselle.

Vuoden 1901 lopulla suunnitteilla oli uudella, 7 475 kuutiosenttimetrin nelisylinterisellä rivimoottorilla varustettu malli, joka olisi 280-hevosvoimaisen moottorinsa turvin kyennyt 90&nbsp;km/h:n huippunopeuteen.


Fiat 12hp 1901 01.jpg|Fiat 12 HP Double Phaeton 
Fiat 12hp 1901 02.jpg|Fiat 12 HP 1901


## Aiheesta muualla
* 1901 Fiat 12 HP -video

## Lähteet

### Viitteet
Rui Bragança

**Rui Pedro Rebelo Bragança** (s. 26. joulukuuta 1991 Guimarães) on portugalilainen taekwondon MM-mitalisti ja Euroopan-mestari. 180 senttimetriä pitkä Bragança kilpailee 58-kiloisten sarjassa. Hänen valmentajanaan toimii Hugo Serrão.

Bragança saavutti hopeaa vuoden 2011 MM-kilpailuista Gyeongjusta 58-kiloisten sarjasta. Vuoden 2014 EM-kilpailuissa Bakussa Bragança voitti kultaa samassa sarjassa. Niin ikään Bakussa käydyissä vuoden 2015 Euroopan kisoissa hän saavutti jälleen kultaa. Saman vuoden kesäuniversiadeista Gwangjusta Bragança saavutti hopeaa. Hän voitti 58&nbsp;kg:n sarjan Euroopan-mestaruuden jälleen Montreux'ssä 2016. Rio de Janeiron olympialaisissa 2016 hän sijoittui 58-kiloisissa jaetulle yhdeksännelle sijalle. Taipein universiadeissa 2017 hän sai samassa sarjassa hopeaa. Hän saavutti 58&nbsp;kg:n painoluokassa MM-pronssia Manchesterissa 2019 ja EM-pronssia Sofiassa 2021.

Bragançalla on yksi poikien EM-pronssi vuodelta 2007.

## Lähteet
Snowden (elokuva)

**Snowden** on vuonna 2016 ensi-iltansa saanut yhdysvaltalainen elämäkerrallinen poliittinen jännityselokuva, jonka on ohjannut Oliver Stone. Elokuvan pääosia esittävät muun muassa Joseph Gordon-Levitt ja Shailene Woodley. Tositarina seuraa Edward Snowdenia, yhdysvaltalaista tietotekniikka-ammattilaista, joka vuoti NSA:n salaisia asiakirjoja *[[The Guardian]]* -sanomalehdelle kesäkuussa 2013.

*Snowden* sai ensi-iltansa Yhdysvalloissa 16. syyskuuta 2016 ja Suomessa 23. syyskuuta 2016.

## Näyttelijät

## Arvioita
*Turun Sanomien* Henri Waltter Rehnströmin mielestä Oliver Stone ei ole entisensä, ja elokuva on kaukana ohjaajan aiemmista pätevistä poliittisista draamoista. ”Snowden on toteutukseltaan tasapaksu, aihettaan alituisesti alleviivaava ja sanomaltaan alusta lähtien itsestään selvä.”

## Lähteet

## Aiheesta muualla
*
Fredrik Stjernvall (kuvernööri)

**Gustaf Fredrik Stjernvall** (27. kesäkuuta 1767 Padasjoki – 30. tammikuuta 1815 Hämeenlinna) oli suomalainen sotilas ja Uudenmaan ja Hämeen läänin kuvernööri. Hän oli vuonna 1808 Kustaanmiekan komentaja Viaporissa. Maaherran nimityksen hän sai vuonna 1810. 

Stjernvall toimi vuosina 1811–1812 Helsingin jälleenrakennuskomitean puheenjohtajana. Hänen aloitteestaan, jota Gustaf Mauritz Armfelt asettui kannattamaan, keisari Aleksanteri I määräsi vuonna 1812 Suomen uudeksi pääkaupungiksi Helsingin.

Stjernvallin mukaan on nimetty Helsingin Merisatamassa sijaitseva Fredrik Stjernvallin puisto. Myös Fredrikinkatu on todennäköisesti saanut nimensä hänen mukaansa.

Fredrik Stjernvallin veli oli Carl Johan Stjernvall. Hänen puolisonsa oli Fredrika Charlotta von Yhlen. Valtioneuvos Carl Edvard Stjernvall (1797–1873) oli heidän poikansa.  

## Lähteet
P-Aminobentsotrifluoridi

**p-Aminobentsotrifluoridi** eli **4-aminobentsotrifluoridi** (C7H6NF3) on orgaaninen yhdiste ja aniliinin johdannainen. Yhdistettä voidaan käyttää orgaanisessa synteesissä valmistettaessa muun muassa hyönteismyrkkyjä ja lääkeaineita. p-Aminobentsotrifluoridi on m- ja o-aminobentsotrifluoridien isomeeri.

## Ominaisuudet, valmistus ja käyttö
Huoneenlämpötilassa p-aminobentsotrifluoridi on väritöntä nestettä. Yhdiste on veteen liukenematonta, mutta liukenee useisiin orgaanisiin liuottimiin.

p-Aminobentsotrifluoridia voidana valmistaa pelkistämällä p-nitrobentsotrifluoridia, p-aminobentsoehapon fluorauksella rikkitetrafluoridin avulla tai aminoimalla p-klooribentsotrifluoridia. p-Aminobentsotrifluoridista voidaan valmistaa hyönteismyrkkyjä kuten fiproniilia.

## Lähteet

## Aiheesta muualla
*ChemBlink: 4-Aminobenzotrifluoride
Fredrik Stjernvall

**Fredrik Stjernvall** -nimisiä henkilöitä ovat olleet:

* Fredrik Stjernvall (1767–1815), suomalainen sotilas, Uudenmaan ja Hämeen läänin kuvernööri
* Fredrik Stjernvall (1845–1916), suomalainen virkamies ja senaattori